Dalilin da yasa nayi tafiyar kafa mai tsawo ranar Sallah - Buhari ▷ Legit.ng
Dalilin da yasa nayi tafiyar kafa mai tsawo ranar Sallah - Buhari
2 months ago 1961 views by Naziru Dalha Taura
A ranar da aka yi babba Sallah ne shugaba Buhari ya yi tafiyar kafa mai tsawon mita 800 zuwa gidansa baya idar da Sallar idi. Lamarin tafiyar kafar da shugaba Buhari ya yi ta jawo cece-kuce da tofa albarkacin baki a tsakanin 'yan Najeriya.
Yayin da wasu ke ganin shugaba Buhari yayi wannan tafiya ne domin gwada farin jininsa wasu kuwa cewa suke ya yi tafiyar ne domin nuna cewar yanzu fa garau yake, lafiya ta samu.
Ko a ranar da shugaba Buhari ya yi doguwar tafiyar ta kafa sai da mai taimaka masa a bangaren yada labarai, Malam Garba Shehu, ya bayyana cewar yanzu batun kokwanto a kan koshin lafiyar shugaba Buhari ya zama tsohon zance tunda duk duniya kowa ya ga yadda ya taka a kafa daga masallacin idi zuwa gidansa a garin Daura.
Sai dai da yake bayyana dalilin da ya saka shi yin wannan doguwar tafiyar kafa, shugaba Buhari ya bayyana cewar yayi hakan ne domin bawa jama'a damar ganinsa kasancewar motar da yake ciki a rufe take da bakin gilashi.
"Ni banyi tattaki domin tabbatar wa da kowa cewar ina da koshin lafiya bane, na zabi yin tafiyar kafa ne domin bawa jama'a damar gani na kasancewar motar da nake ciki a rufe take da bakin gilashi," in ji shugaba Buhari.
Wannan kalamin na shugaba Buhari ya ci karo da abinda da mai taimaka masa, Malam Garba Shehu, dake nuna tamkar shugaba Buhari ya yi tattakin ne domin musanta masu cewar bashi da koshin lafiya da zai cigaba da zama shugaban kasar Najeriya.
Science courses in Nigeria Who is the richest musician in Nigeria ﻿The richest man in Africa Babaijebu Jamb 2018
36 minutes ago 913 views
Sai Buhari da jam'iyyar APC sun sha mamakin gaske - Secondus